Komisijos Reglamentas (EEB) Nr. 184/75
1975 m. sausio 24 d.
iš dalies keičiantis Reglamento (EEB) Nr. 315/68 nuostatas dėl narcizų svogūnėlių pakavimo ir pateikimo
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1968 m. vasario 27 d. Tarybos reglamentą (EEB) Nr. 234/68 [1] dėl bendro augančių medžių ir kitų augalų, svogūnėlių, šaknų ir kitų augalų dalių, skintų gėlių bei dekoratyvinių žalumynų rinkos organizavimo, ypač į jo 4 straipsnį,
kadangi 1968 m. kovo 12 d. Tarybos reglamento (EEB) Nr. 315/68 [2], nustatančio skirtų pražydinti svogūnėlių, gumbasvogūnių ir gumbavaisių kokybės standartus, su paskutiniais pakeitimais, padarytais Reglamentu (EEB) Nr. 1793/73 [3], priedo V skyriaus "Pakavimas ir pateikimas" antroje pastraipoje numatyta, kad kiekviename krepšelyje gali būti tik vienos ar kelių veislių tos pačios rūšies svogūnėliai, laikantis taisyklių dėl dydžių;
kadangi ši nuostata asmenims, parduodantiems minėtus produktus, trukdo visiškai patenkinti tam tikrų pirkėjų, norinčių įsigyti krepšelius su kelių rūšių narcizais, reikalavimus;
kadangi, išskyrus "tazetta" veislės narcizus, kitų narcizų veislių minimalus svogūnėlių dydis nėra nustatytas; kadangi tokiu atveju skirtingų narcizų rūšių svogūnėliai gali būti sumaišyti;
kadangi nuostatos, susijusios su šių svogūnėlių pakavimu, pateikimu ir žymėjimu, turi būti atitinkamai pakeistos;
kadangi šiame reglamente numatytos priemonės atitinka Gyvų augalų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
1. Į Reglamento (EEB) Nr. 315/68 priedo V skyriaus antrą pastraipą įterpiamas toks sakinys:
"Tačiau narcizų rūšių, išskyrus "tazetta", svogūnėliai krepšelyje gali būti kelių rūšių, tačiau mišinyje turi būti ne mažiau kaip 10 ir ne daugiau kaip 50 bent trijų skirtingų narcizų rūšių svogūnėlių. Kiekvienos rūšies svogūnėlių skaičius krepšelyje turi būti maždaug lygus."
2. Į Reglamento (EEB) Nr. 315/68 priedo VI skyriaus A skirsnio I dalies b punkto antrąją įtrauką įterpiama:"arba, jeigu reikia, narcizams nurodoma "mišinys"."
2 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1975 m. sausio 24 d.